# János Vitéz *színes magyar animációs film, 1973, 80 perc*

rendező: Jankovics Marcell, író: Petőfi Sándor, forgatókönyvíró: Jankovics Marcell, Szabó Sipos Tamás, Szoboszlay Péter, tervező: Jankovics Marcell, Richly Zsolt, operatőr: Bacsó Zoltán, Csepela Attila, Henrik Irén, Kassai Klári, Nagy Csaba, zene: Gyulai Gaál János, szinkronhangok: Cserhalmi György, Nagy Anikó, Pártos Erzsi  
  
Ajánlott korosztály: 5–6. osztály

**Tantárgyi kapcsolatok:** magyar nyelv és irodalom, történelem, hon- és népismeret, etika, vizuális kultúra, digitális kultúra

**A film kapcsán feldolgozható témák:**

* a jó és a rossz örök harca
* szerelem
* háború
* utazás, kaland
* bánat, öröm
* képzelet és valóság

**Feldolgozást segítő kérdések:**

* Milyen különbség van animációs és élőszereplős filmek között?
* Miben tér el a ma megszokott animációs filmek látványvilágtól?
* Csak a párbeszédeket halljuk az eredeti műből. Hogyan jelenik meg ebben filmben a leírás, a narráció? Hogyan lehet még másképpen megjeleníteni?
* Milyen népművészeti motívumokat ismertek? A filmben mi jelent meg?
* Melyik figura volt szép és kedves, melyik figura volt ijesztő vagy csúf? Miért láttad annak?
* Milyen jelzőket tudnál még mondani ezekre a figurákra?
* Mely jelenetekben volt tűz vagy jelent meg a tűz alakzat? Mit jelenthet a tűz abban a jelenteben?
* Milyen állatok és mesebéli állatok szerepelnek a rajzfilmben?
* Mikor Iluska és Jancsi kénytelen elszakadni egymástól, Jancsi elmegy harcolni. Szerinted miért döntött így?
* Melyik szereplő és melyik jelenet volt számodra a legfurcsább, legmegfoghatatlanabb, és miért?
* Milyen formára emlékeztet leginkább János vitéz figurája? Trapéz, téglalap, kör, tojás vagy deltoid?

**Feladatok:**

* Milyen színekre emlékszel leginkább a filmből?
* Rajzolj egy 4 színből álló színpalettát, és írj mind a négy szín mellé egy-egy tárgyat, karaktert,
* hátteret, aminek ilyen színe volt.
* Milyen formákra emlékszel?
* Pár szóval mondd el, hogy melyik jelenet volt a legszebb, a legszomorúbb, a legijesztőbb, a legelgondolkodtatóbb, a legunalmasabb és a legizgalmasabb?
* Mondj egy olyan jelenetet, ami álomszerű volt és egy olyat, ami valóságosnak tűnt. Miért volt álomszerű és miért tűnt valóságszerűnek az a jelenet, amit kiválasztottál?
* Emlékezetből próbálj meg lerajzolni egy képkockát a filmből színek nélkül. Nézd meg az eredeti képet, és színezd ki máshogy. Miben lett más a két rajz?
* Válassz ki a filmből egy jelenetet és írd le, hogy szerinted, hogy lehetne megjeleníteni élőszereplőkkel.
* Rajzolj egy füzet vagy egy jegyzettömb sarkára egy rövid animációt egy madárról.